b'\n_START_ARTICLE_\nKuritegevus\n_START_SECTION_\nKuritegevuse ja riigiv\xc3\xb5imu seose organisatoorsed tasemed ja arenguj\xc3\xa4rgud\n_START_PARAGRAPH_\nPatricia Rollinson eristab kriminaalse \xc3\xbchiskonna tekke protsessis nelja staadiumi. Neist iga\xc3\xbchte iseloomustab v\xc3\xb5imu ja kriminaalide vaheliste vahekordade oma spetsiifika:\xc2\xa0_NEWLINE_Reaktiivne staadium, kui v\xc3\xb5im ja kuritegevus on vastastikuses aktiivses vastasseisus ja tugev riigiv\xc3\xb5im ei oma vajadust minna kuritegelike formeeringutega kompromissidele. Siin eristuvad omavahel organiseerimata ja organiseeritud kuritegevus._NEWLINE_Passiivse assimilatsiooni staadium, kui n\xc3\xb5rgenevad riiklikud institutsioonid, esmaj\xc3\xa4rjekorras \xc3\xb6konoomilised, ja algavad kompromissid organiseeritud kuritegevusega, mis viivad v\xc3\xb5imusstruktuuridele kasulike varimajanduse institutsioonide tekkele, m\xc3\xb5\xc3\xb5dukale korruptsioonile ja altk\xc3\xa4emaksuv\xc3\xb5tmisele. Maffia teke._NEWLINE_Aktiivse assimilatsiooni staadium, kui organiseeritud kuritegevuse formeeringud tungivad v\xc3\xb5imustruktuuridesse ja tagavad endale v\xc3\xb5imaluse tegutseda paralleelselt ametliku v\xc3\xb5imuga. Riik kaotab kontrolli oma varem kurjategijatega korraldatud vastastikuste m\xc3\xb5jude protsesside \xc3\xbcle. Kurjategijate formeeringud avaldavad \xc3\xa4\xc3\xa4rmiselt olulist m\xc3\xb5ju \xc3\xb6konoomikale ja poliitikale. Maffia v\xc3\xb5imuletulek._NEWLINE_Proaktiivne staadium,\xc2\xa0kui organiseeritud kuritegevus muutub \xc3\xbchiskonnas domineerivaks j\xc3\xb5uks, allutades endale nii riiklikud kui ka \xc3\xbchiskondlikud struktuurid. Siin saab eristada maffiariiki ja maffia\xc3\xbchiskonda.\xc2\xa0Saint-Simoni \xc3\xbctlust m\xc3\xb6\xc3\xb6da saavad rahvused, nagu \xc3\xbcksikud inimesedki, elada kas t\xc3\xb6\xc3\xb6tades v\xc3\xb5i varastades.'